योजनान्तर्गत मदर यूनिटों की स्थापना की जाती है जिसके माध्यम से योजनान्तर्गत चयनित बीपीएल लाभार्थियों को लो इनपुट टेक्नोलाजी के चूजे उपलब्ध कराये जाते हैं। एक मदर यूनिट से 300 चयनित बीपीएल लाभार्थी सम्बद्ध किये जाते हैं जिसके 20 प्रतिशत लाभार्थी अनुसूचित जाति /जनजाति के एवं 20 प्रतिशत अल्पसंख्यक वर्ग के होते हैं। कुल चयनित लाभार्थियों में 30 प्रतिशत महिलायें होती हैं। एक मदर यूनिट पर लो इनपुट टेक्नोलाजी के चूजे 28 दिवस तक पाले जाते हैं तथा 29वें दिन उन्हें चयनित बीपीएल लाभार्थियों को वितरित किया जाता है। लो इनपुट के चूजों की रोग प्रतिरोधक क्षमता अधिक होती है। यह दाना चुगकर अपने भोजन की पूर्ति कर लेते हैं जिसके कारण कुक्कुट आहार की आवश्यकता बहुत कम पडती है। घर का बचा हुआ भोजन भी यह पक्षी खा लेते हैं तथा इनकी मृत्यु दर भी काफी कम होती है।